Document ID: 32005L0091

DIREKTIVA KOMISIJE 2005/91/ES
z dne 16. decembra 2005
o spremembi Direktive 2003/90/ES o določitvi podrobnih pravil za člen 7 Direktive Sveta 2002/53/ES glede lastnosti, ki morajo biti zajete kot minimum pri preskušanju, in minimalnih pogojev za preskušanje nekaterih sort kmetijskih rastlin
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/53/ES z dne 13. junija 2002 o skupnem katalogu sort poljščin (1), in zlasti člena 7(2)(a) in (b) Direktive,
ob upoštevanju naslednjega:
(1)
Direktiva Komisije 2003/90/ES (2) je bila sprejeta, da bi zagotovila, da sorte iz nacionalnih katalogov držav članic izpolnjujejo smernice, ki jih je določil Urad skupnosti za rastlinske sorte (USRS) glede lastnosti, ki morajo biti zajete kot minimum pri preskušanju, in minimalnih pogojev za preskušanje sort v okviru določenih smernic. Za druge sorte Direktiva določa uporabo smernic Mednarodne konvencije za varstvo novih rastlinskih sort (UPOV).
(2)
Medtem je USRS izdal nadaljnje smernice za številne druge vrste.
(3)
Direktivo 2003/90/ES je treba zato ustrezno spremeniti.
(4)
Ukrepi, predvideni s to direktivo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJELA NASLEDNJO DIREKTIVO:
Člen 1
Prilogi I in II k Direktivi 2003/90/ES se nadomestita z besedilom v Prilogi k tej direktivi.
Člen 2
Države članice lahko odločijo, da velja za preskušanja, ki se začnejo pred 1. aprilom 2006, besedilo Direktive 2003/90/ES, ki so ga uporabljale preden je bilo spremenjeno s to direktivo.
Člen 3
Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. marca 2006. Komisiji takoj predložijo besedila navedenih predpisov ter primerjalno tabelo med navedenimi predpisi in to direktivo.
Ti zakoni in drugi predpisi se uporabljajo od 1. aprila 2006.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva začne veljati sedmi dan po objavi v Uradnem listu Evropske unije.
Člen 5
Ta direktiva je naslovljena na države članice.
V Bruslju, 16. decembra 2005

Labels: 7
12
15
6